Hans Christer Holund
Hans Christer Holund (sündinud 25. veebruaril 1989 Oslos) on Norra murdmaasuusataja. 2018. aasta taliolümpiamängudel Pyeongchangis võitis ta 30 km suusavahetusega sõidus pronksmedali. Maailma karikasarjas tegi Holund debüüdi 8. märtsil 2009, saavutades Lahtis toimunud 15 km klassikatehnikasõidus 52. koha. Esimest korda jõudis ta punktikohale 16. märtsil 2013, kui oli Oslos 50 km klassikatehnikasõidus 16. Esimese poodiumikoha sai ta 5. detsembril 2015 Lillehammeris, kui oli 30 km suusavahetusega sõidus kolmas. Hooajal 2017–2018 tuli ta MK-sarjas tavadistantside arvestuses kolmandaks.